# 1.2. O reto

## Glosario

## Recursos

Definición:

  Medios aos que se poden recorrer para solucionar un problema.

Exemplo:

  Iria ten recursos para poder solucionar o problema matemático.

# O noso reto

Ademais do que descubriches sobre a orixe da nosa personaxe, o concepto "Humpty Dumpty" úsase en física, en concreto en aerodinámica, como unha metáfora para explicar a irreversibilidade dos fenómenos físicos, é dicir unha vez que algo cae e rompe, non pode ser restaurado ao seu estado orixinal.

Por iso o voso reto vai ser tan especial, ides loitar contra as leis da física e evitar que Humpty Dumpty escache ao caer. Ides cambiar a historia/o conto co voso invento?

O teu obxectivo é atopar a maneira que impida que Humpty Dumpty sufra un golpe que o faga escachar. Para iso, teredes que utilizar todos os vosos recursos, ideas e imaxinación de maneira cooperativa co fin de conseguir unha solución ao problema.

Seredes quen de atopar a solución para que Humpty non escache ao caer do muro?

## Lectura facilitada

Xa coñeces a historia de Humpty Dumpty, propóñoche un reto:

Atopar a maneira de que Humpty Dumpty non escache. Teredes que utilizar recursos, ideas e imaxinación en equipo para conseguir unha solución.

Poderás facelo e que Humpty non escache ao caer?

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)